साइबर सेल प्रभारी विजय बीर सिंह सिरोही ने बताया कि फर्जी लेफ्टिनेंट कर्नल अरविंद मिश्रा और उसकी पत्नी हिना जमवाल की शिकायत उसकी महिला मित्र व परिवारीजनों ने की थी। मामला महिला से जुड़ा होने केकारण महिला थाना भेज दिया गया। महिला मित्र भी अरविंद के मूल जिले में पड़ोसी थी। उसके साथ अरविंद की मां और उसका छोटा भाई भी आया था। महिला मित्र ने हिना और अरविंद पर उसकी सामाजिक छवि धूमिल करने का आरोप लगाया था। महिला थाने की पुलिस ने दोनों पक्षों को दो दिन बाद बुलाया था, लेकिन मामला दर्ज नहीं किया गया था।